open-index/open-wikipedia-markdown huggingface dataset:
Kuusijäärät

**Kuusijäärät** (*Tetropium*) ovat sarvijäärien heimoon kuuluva kovakuoriaissuku. Ne ovat tuholaisia, jotka vaurioittavat täysikasvuisia, sienitautien heikentämiä kuusia syöden puun tuoretta nilaa. Tuholaisen vaikutuksesta kuori irtoilee ja lopulta koko puu kuolee pystyyn. Kuusijäärät heikentävät puuaineksen teknistä laatua ja ovat liikkeellä kesäaikaan.

Kuusijäärien toukat talvehtivat pintapuuhun kaivamissaan kotelo-onteloissa. Isossa kuusessa voi olla tuhansia koteloja.

Kuusijäärät ovat 10&ndash;18 millimetriä pitkiä hyönteisiä. Ne aloittavat usein iäkkäiden, harsuuntuneiden tai heikkokuntoisten kuusien kuivattamisen. Kuusijäärät voivat olla primäärinen tuhonaiheuttaja, eli ne pystyvät iskemään terveeseen puuhun, ja on isojen kuusipuiden riesa. Niiden kanta on lisääntynyt viime aikoina. Suomessa on tavattu neljä suvun lajia. Suomen merkittävimmät eläviä puita tappavat sarvijäärälajit ovat kiiltokuusijäärä ja himmeäkuusijäärä. Kuusijäärien tappamat puut ovat usein vanhoja kuusia, jotka ovat jo heikentyneet kuivuuden, kuusenjuurikäävän (*Heterobasidion parviporum*), juuristolahottajasienten tai juuriston muun vaurioitumisen vuoksi.

Jäärävainokaisten (*Helcon*) sukuun kuuluva kuusijäärävainokainen (*Helcon destructor*) elää kuusijäärien loisena.

## Suvun lajeja
*Himmeäkuusijäärä (*Tetropium fuscum*)
*Kiiltokuusijäärä (*Tetropium castaneum*)
*Pohjankuusijäärä (*Tetropium aquilonium*)
**[[Tetropium gabrieli]]*

## Lähteet
* TAMK luentomateriaali Metsän uudistamisesta
*Funet: Tetropium

### Viitteet

## Aiheesta muualla
*Laji.fi: Kuusijäärät (''Tetropium'')
*Metla: Kuusijäärät (''Tetropium'' spp.) 
*iNaturalist: Kuusijäärät (''Tetropium'')
*ITIS: Tetropium 
*Iowa State University, Bug Guide: Genus Tetropium 
*Global Biodiversity Information Facility (GBIF): Tetropium 
*University of Michigan, Animal Diversity Web (ADW): Tetropium 
*National Center for Biotechnology Information (NCBI): Tetropium 
*Pherobase: Semiochemicals of Genus Tetropium
Sulomai

**Sulomai** () on maaseututaajama Krasnojarskin aluepiirin Evenkian piirissä Venäjällä. Se sijaitsee Podkamennaja Tunguska -joen varrella Baikitin kyläryhmässä. Asukkaita on 194 henkeä (vuonna 2009), joista 85 % on kettejä.

Taajaman elinkeinoja ovat metsästys, kalastus, kotieläinten kasvatus ja metsätyöt. Palveluihin kuuluu lastentarha, koulu, ensiapupiste ja posti. Baikitin ja Sulomain välillä on viikoittainen lentoyhteys.

## Lähteet
Svirsk

**Svirsk** () on kaupunki Irkutskin alueen Tšeremhovon piirissä Venäjällä. Se sijaitsee Angarajoen rannalla 150 kilometriä Irkutskista luoteeseen. Kaupungissa on jokisatama. Asukkaita on 14&nbsp;300 henkeä (vuonna 2009).

Kaupunki on perustettu vuonna 1949. Siellä on kone- ja laiteteollisuutta.

## Lähteet

## Aiheesta muualla
* Epävirallinen kaupunkisivusto
Adyar

**Adyar** () on Intian rannikkokaupungin Chennain kaupunginosa. Kaupunginosassa sijaitsee muun muassa Teosofisen seuran kansainvälinen päämaja.

Chennaissa on suuret tuloerot. Kaupunginosan eteläosa on vaurasta samalla kun pohjoisosa on köyhä ja ylikansoitettu.

## Lähteet
Melonta kesäolympialaisissa 2004

**Melonnassa** ratkaistiin olympiamitalit vuonna 2004 kaikkiaan 16 lajissa, joista 12 radalla ja neljä koskessa.

## Miesten ratamelonta

### C1 - 500 metriä

### C1 - 1000 metriä

### C2 - 500 metriä

### C2 - 1000 metriä

### K1 - 500 metriä

### K1 - 1000 metriä

### K2 - 500 metriä

### K2 - 1000 metriä

### K4 - 1000 metriä

## Naisten ratamelonta

### K1 - 500 metriä

### K2 - 500 metriä

### K4 - 500 metriä

## Koskimelonta

### C1

### C2

### K1

### Naiset K-1

## Lähteet

* http://www.the-sports.org/canoeing-olympic-games-flatwater-2004-results-men-s20-c0-b0-g84-t1204-u10-v1.html
* http://www.the-sports.org/canoeing-olympic-games-slalom-2004-results-medals-s20-c0-b0-g84-t2566-u10-v3.html
Emery–Dreifussin lihasrappeuma

**Emery–Dreifussin lihasrappeuma** () on hermostosta riippumaton lihasrappeuma. Oireyhtymän kuvasivat lääkärit Alan Eglin H. Emery (1928–) ja Fritz E. Dreifuss (1926–1997) vuonna 1961. Lihasrappeumaan kuuluu myös sydänlihaksen rappeutuminen. Emery–Dreifussin lihasrappeuma voi periytyä vallitsevasti tai peittyvästi. Perimäaineen mutaatio sijaitsee X-kromosomin pitkässä varressa (Xq28).

## Lähteet
* http://www.sci.fi/~kup/syndroma/emerydre.htm

## Aiheesta muualla
* Terveyskirjasto: Emery-Dreifussin lihasdystrofia
* Kyoto Encyclopedia of Genes and Genomes (KEGG): Emery-Dreifuss muscular dystrophy 
* Muscular Dystrophy Association (MDA): Emery-Dreifuss Muscular Dystrophy (EDMD)
Kiinteistösijoitusyhtiö

**Kiinteistösijoitusyhtiö** on sijoitusyhtiö, jonka sijoituskohteena on kiinteistöomaisuus. Kiinteistöt voidaan omistaa joko suoraan tai välillisesti toisten yhtiöiden avulla.

Monet kiinteistösijoitusyhtiöt ovat listattuja julkisia osakeyhtiöitä. Niihin sijoittamalla voi sijoittaa merkittäviin kiinteistökokonaisuuksiin.

## Kiinteistösijoitusyhtiöitä Suomessa
Suomalaiset kiinteistösijoitusyhtiöt ovat usein keskittyneet omistamaan tietyn käyttötarkoituksen tai sijainnin kiinteistöjä, esimerkiksi kauppakeskuksia.

Suomessa toimivia kiinteistösijoitusyhtiöitä ovat esimerkiksi:

* Asuntosalkku
* Citycon
* Dividum
* Interavanti
* Investors House
* Julius Tallberg
* Kojamo
*Ovaro Kiinteistösijoitus
*Polar Kiinteistöt
*SATO
* Sponda
* Technopolis
* Trevian Asset Management

## Katso myös

* Kiinteistörahasto

## Lähteet
Peter Magnusson

**Peter Magnusson** (s. 16. heinäkuuta 1984) on ruotsalainen jalkapalloilija. Hän on pelipaikaltaan puolustaja. Magnusson edustaa kaudella 2010 Helsingin Jalkapalloklubia.

Ruotsin pääsarjassa pelaava Djurgårdens IF hankki kesällä 2008 Magnussonin riveihinsä kahden ja puolen vuoden sopimuksella. Sitä ennen hän pelasi alemmilla sarjatasoilla muun muassa Spårvägenissa ja Vasalunds IF:ssä. Magnusson pelasi kausina 2008 ja 2009 yhteensä 24 ottelua Allsvenskanissa. Helmikuussa 2010 Magnusson ja Djurgården purkivat sopimuksen, ja maaliskuussa hän siirtyi Helsingin Jalkapalloklubiin yksivuotisella sopimuksella.

## Lähteet
Sastamalan vaakuna

**Sastamalan vaakuna** on Sastamalan kaupungin tunnus. Vaakunan on alun perin hyväksynyt vuonna 1973 lakkautetulle Karkun kunnalle Karkun kunnanvaltuusto 26. marraskuuta 1962, ja sisäasiainministeriö vahvisti sen käyttöön 12. helmikuuta 1963. Vaakunan aihe on viittaus pitäjän 1300-luvulta peräisin olevaan Sastamalan Pyhän Marian kirkkoon.

Vaakunan selitys on ”sinisessä kentässä kultainen, ulkoreunaltaan ristikoroinen vihkiristi”, ja sen on suunnitellut Lauri Ahlgrén. Kun Sastamalan kaupunki perustettiin 1. tammikuuta 2009, syntyneelle kaupungille valittiin vaakunaksi liitoksessa mukana olleeseen Vammalaan aiemmin liitetyn Karkun entinen vaakuna.

## Lähteet
* 
*
Jamo

**Jamo** on tanskalainen kaiutinmerkki, joka on perustettu vuonna 1968. Yrityksen perusti kaiutinsuunnittelija Preben Jacobsen sekä hänen lankonsa, kauppias Julius Mortensen. Yritys sai nimensä kummankin miehen kahdesta ensimmäisestä sukunimen kirjaimesta.

Jamon ensimmäinen tehdas valmistui Glyngøreen vuonna 1970. Vuonna 1994 Jamosta tuli Euroopan suurin kaiutinvalmistaja, ja vuonna 1998 yrityksen juhliessa 30-vuotista taivaltaan maailmassa oli myyty yli 11,5 miljoonaa Jamo-kaiutinta 80 maassa. Vuonna 2005 yhdysvaltalainen Klipsch Audio Technologies osti Jamon, ja näin yrityksestä tuli osa Klipsch Group Company Inc:tä.

## Aiheesta muualla
*Jamon kotisivut
*Maahantuojan kotisivut
Ostlegionen

**Ostlegionen** oli muista neuvostokansalaisista kuin venäläisistä syksyllä 1941 muodostettu yksikkö Wehrmachtissa toisen maailmansodan aikana. Valloitettujen alueiden väestöä ei ollut alun perin tarkoitus hyödyntää sotilaallisesti mutta etenemisen pysähdyttyä Saksan johto myöntyi rajallisessa määrin *itälegioonien* perustamiseen. Itälegioonat olivat kenraali Ernst-August Köstringin alaisuudessa, ja yhdessä vuonna 1944 perustetun Venäjän vapautusarmeijan kanssa ne muodostivat viisi prosenttia Wehrmachtin miesvoimasta. 

Siihen kuuluneet olivat sotavankeja ja osin myös yliloikkareita tai vapaaehtoisia vallatuilta itäisiltä alueilta. Sotavankeja ei varsinaisesti pakotettu liittymään legiooniin. Merkittävänä motiivina on ollut sotavankileirien surkeat olo, sillä leirien vangeista kuoli 50–80 prosenttia.

Siihen kuului 98 pataljoonaa, joista 80 palveli itärintamalla ja Balkanilla. Vuonna 1943 niistä 12 siirrettiin Ranskaan ja Italiaan. Arviot legioonien vahvuudesta vaihtelevat 40&nbsp;000–100&nbsp;000 välillä.

## Lähteet

## Kirjallisuutta
*Joachim Hoffmann: Die Ostlegionen 1941–1943 – Turkotartaren, Kaukasier, Wolgafinnen im deutschen Heer, Freiburg/ Breisgau 1976. 

## Aiheesta muualla
5 miljoonaa muuta

*5 miljoonaa muuta*' on rap-artisti Mikael Gabrielin esikoisalbumi, joka julkaistiin 11. helmikuuta 2009 levymerkillä Helsinki Freedom Records.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Tuoreet Platat: 

## Lähteet
Kyösti Oikarinen

**Kyösti Sakari Oikarinen** (s. 16. toukokuuta 1953 Muhos) on suomalainen hammaslääkäri, keskustalainen poliitikko ja Oulun yliopiston hammaslääketieteen professori emeritus. Oikarinen toimi elokuusta 2017 maaliskuuhun 2020 Oulun kaupunginhallituksen puheenjohtajana.

## Ammattiura
Oikarisen professuurin alaksi on täsmennetty suu- ja leukakirurgia. Hän on toiminut myös Oulun yliopistollisen sairaalan ylihammaslääkärinä. Koulutukseltaan Oikarinen on hammaslääketieteen tohtori (1987), Dr. med. dent. (1988) sekä suukirurgian erikoishammaslääkäri. Hän oli vuosina 1996–2000 Pohjoismaiden suu- ja leukakirurgiyhdistyksen presidentti. Oikarinen nimitettiin Oulun yliopiston lääketieteellisen tiedekunnan dekaaniksi  kaudelle 2014–2017.
Myös Oikarisen veli Aarne Oikarinen (s. 1949), lääketieteen tohtori, toimi Oulun yliopiston professorina ja Oulun yliopistollisen sairaalan ylilääkärinä.

## Yhteiskunnallinen toiminta
Oikarinen oli vuosina 2005–2012 jäsenenä Oulun kaupunginvaltuustossa, jonka puheenjohtajana hän toimi vuosina 2007–2008. Valtuustoon hänet valittiin uudelleen 2017. Oikarinen on toiminut myös Pohjois-Pohjanmaan maakuntahallituksen puheenjohtajana vuodesta 2009 ja hän oli vuodesta 2010 Oulun ja lähikuntien yhdistymishallituksen puheenjohtaja. Oikarinen on ollut ehdokkaana vuosien 2003, 2007 ja 2011 eduskuntavaaleissa, tulematta kuitenkaan valituksi.

## Lähteet
Charles Marquis Warren

**Charles Marquis Warren**  (16. joulukuuta 1912 Baltimore, Maryland, Yhdysvallat – 11. elokuuta 1990) oli yhdysvaltalainen elokuva- ja televisiokäsikirjoittaja, tuottaja ja ohjaaja. Hän ohjasi erityisesti lännenelokuvia. Hänen uransa kohokohtia ovat televisiosarjat *[[Gunsmoke]]*, *[[Virginialainen]]* ja *[[Lännen tie (televisiosarja)|Lännen tie]]*. Elokuvaan *[[Charro!]]* (1969) hän teki käsikirjoituksen, ja hän myös tuotti ja ohjasi sen.

## Filmografia
;Ohjaukset
* *[[Kuoleman ratsastus]]*, 1951, myös käsikirjoitus
* *[[Pirunvuoren kahleissa]]*, 1952, myös käsikirjoitus
* *[[Intiaaniluopio]]*, 1953, myös käsikirjoitus
* *[[Pako Tangeriin]]*, 1953, myös käsikirjoitus
* *[[7 hurjaa miestä]]*, 1955
* *Cavalry Patrol*, 1956 (televisioelokuva)
* *[[Revolveri on laki]]*, 1956
* *[[Musta ruoska]]*, 1956
* *[[Intiaanipoika]]*, 1957, myös käsikirjoitus, kreditoimaton
* *The Unknown Terror*, 1957
* *Back from the Dead*, 1957
* *Copper Sky*, 1957
* *Ride a Violent Mile*, 1957, myös käsikirjoitus
* *Blood Arrow*, 1958
* *[[John Cord iskee takaisin]]*, 1958, myös käsikirjoitus
* *Desert Hell*, 1958, myös käsikirjoitus
* *[[Charro!]]*, 1969, myös käsikirjoitus

### Televisiosarjat
;Ohjaukset
* *[[Gunsmoke]]*, 1955–1956 (televisiosarja) (26 jaksoa, osassa käsikirjoitus)
* *[[Citizen Soldier]]*, 1956 (televisiosarja)
* *[[Playhouse 90]]*, 1957 (televisiosarja, 1 jakso, myös käsikirjoitus)
* *[[Lännen tie]]*, 1959–1960 (televisiosarja, 5 jaksoa, osassa käsikirjoitus)

## Lähteet

## Aiheesta muualla
*
*
You Got Served

**You Got Served** on Chris Stokesin ohjaama yhdysvaltalainen tanssielokuva vuodelta 2004. Elokuva kertoo tanssijoista, jotka osallistuvat street dance -kilpailuun. 

Elokuvan soundtrackilla *[[You Got Served Soundtrack]]* on lähinnä B2K:n musiikkia, mutta Marques Houstonin ja muiden

## Näyttelijät

## Lähteet

## Aiheesta muualla
* 
*
Profilen

**Profilen** (oik. **Richard Wrede**) on ruotsalainen rap-artisti. Hän julkaisi muutamia singlejä 2000-luvun alkupuolella, sekä teki yhteistyötä muun muassa DJ Sleepyn, Petterin ja Eye N' I:n kanssa. Hän on vieraillut Pst/Qn *[[Natt klockan tolv på dagen]]* -albumilla kappaleella *Storfräsare*. Suomessa hänet tunnetaan parhaiten vierailusta Kapasiteettiyksikön *[[Klassikko (albumi)|Klassikko]]* -albumin kappaleella *Näyttää hyvältä*, jolla vieraili myös Eye N' I. Profilen on julkaissut muun muassa kappaleet *Ghettoängel*, *Aldrig* sekä *2003*.

Profilen on Melinda Wreden veli sekä Curt Jalmon poika.
Jaalan elämää

**Jaalan elämää** on rap-artisti Aren ensimmäinen studioalbumi. Se julkaistiin 5. toukokuuta 2010 Skill Street Entertainmentin kautta.

## Kappaleet
# 
# 
# 
# 
# 
# 
# 
# 
# 
# 
#  

## Biitit
* Kriso-K: 1, 4, 5, 6, 7, 8, 9, 10, 11
* Tiskijukkapekka: 2
* Sibbe: 3
* 10th Wonder: 5

## Tuotanto
* Kuvitus – Jussi Karro
* Vastaava tuottaja - LX-Beats
* Masterointi – LX-Beats
* Miksaus – LX-Beats
* Valokuvaus: Olli Kalima
* Tuottaja – Kriso-K 

## Arvostelut
* Noise.fi: 
* Tuoreet Platat: 

## Lähteet
Mikko Laaksonen (jääkiekkoilija)

**Mikko Laaksonen** (s. 8. heinäkuuta 1967 Forssa) on suomalainen entinen jääkiekkoilija, joka pelasi keskushyökkääjänä. Rightin puolelta pelannut Laaksonen on jääkiekon I-divisioonan/Mestiksen kaikkien aikojen kolmanneksi paras pistemies. Hänen edellään ovat vain Mika Helkearo ja Håkan Hjerpe. Laaksonen teki I-divisioonassa yhteensä 365 ottelussa tehot 250+294=544 ja keräsi 382 jäähyminuuttia. Kaikkien aikojen maalipörssissä Laaksonen on seitsemäs ja syöttöpörssissä neljäs. Laaksonen pelasi urallaan myös 142 ottelua jääkiekon SM-liigassa tehoin 24+33=57. Jäähyminuutteja tuli 32.
## Ura
Laaksonen on Forssan Palloseuran kasvatti. Hän pelasi joukkueessa vuodet 1983–1986 I-divisioonaa. Alle 20-vuotiaiden MM-kilpailuissa vuonna 1986 pelannut Laaksonen siirtyi puolustaja Timo Kulosen kanssa kaudeksi 1986–1987 Kalevan Palloon. Laaksonen pelasi Kuopiossa kaksi kautta. Hän esiintyi alle 20-vuotiaiden MM-kilpailuissa myös vuonna 1987 ja voitti nuorten maailmanmestaruuden.

Kaudeksi 1988–1989 Laaksonen palasi FoPSiin ja voitti I-divisioonan runkosarjan piste- ja maalipörssin todella kovin tehoin 59+44=103. Hänen kanssaan samassa ketjussa pelasi I-divisioonan/Mestiksen kaikkien aikojen paras pistemies Mika Helkearo. Laaksonen siirtyi kaudeksi 1989–1990 Tapparaan ja pelasi hyvän kauden SM-liigassa tehden 44 ottelussa tehot 14+20=34. Hän voitti kauden päätteeksi myös SM-pronssia, mutta oli hieman eri linjoilla Tapparan valmentajien kanssa ja pelasi taas kauden 1990–1991 I-divisioonaa FoPSissa. Seuraavat neljä kautta Laaksonen pelasi Kouvolan KooKoossa.

Laaksonen palasi kaudeksi 1995–1996 SM-liigaan ja siirtyi TuToon. Hän jätti seuran 15 ottelun jälkeen ja pelasi loppukauden ranskalaisessa Brûleurs de Loups de Grenoblessa. Vuodet 1996–1998 Laaksonen pelasi Saksan alasarjoissa ja kaudeksi 1998–1999 hän palasi KooKooseen pelaamaan jääkiekon II-divisioonaa. Hän lopetti uransa keväällä 1999.

## Muuta
Laaksosen pikkuveli on olympiamitalisti ja NHL:ssäkin pelannut Antti Laaksonen. Vanhempi pikkuveli Olli Laaksonen on entinen I-divisioonassa pelannut puolustaja.
## Tilastot

## Lähteet

## Aiheesta muualla
*
*
Housusirkut

**Housusirkut** (*Pselliophorus*) on sirkkulien heimoon kuuluva varpuslintusuku. Housusirkkujen sukuun kuuluu BirdLifen mukaan kaksi lajia.

## Housusirkkuihin kuuluvia lajeja
* Keltahoususirkku (*Pselliophorus tibialis*)
* Panamanhoususirkku (*Pselliophorus luteoviridis*)

## Lähteet

## Aiheesta muualla
*ITIS: Pselliophorus
Inkasirkut

**Inkasirkut** (*Incaspiza*) on tangarojen heimoon kuuluva varpuslintusuku. Inkasirkkujen sukuun kuuluu BirdLifen mukaan viisi lajia.

## Inkasirkkuihin kuuluvia lajeja
* Aavikkoinkasirkku (*Incaspiza ortizi*)
* Pikkuinkasirkku (*Incaspiza watkinsi*)
* Rotkoinkasirkku (*Incaspiza pulchra*)
* Ruskoinkasirkku (*Incaspiza personata*)
* Viiksi-inkasirkku (*Incaspiza laeta*)

## Lähteet

## Aiheesta muualla
*ITIS: Incaspiza (englanniksi)
Harri Nikkonen

** Harri Nikkonen** (26. tammikuuta 1933 Viipuri – 18. tammikuuta 1993 Helsinki) oli suomalainen oopperalaulaja, äänialaltaan baritoni.

Harri Nikkonen opiskeli Sibelius-Akatemiassa 1954–1960 ensin kirkkomusiikkia ja siirtyi sittemmin Oiva Soinin oopperaluokalle. Hän debytoi Menottin *Maria Golovinissa* Donatona, minkä jälkeen hän sai kiinnityksen Suomen Kansallisoopperan solistikuntaan vuonna 1960. Nikkonen teki 1960- ja 1970-luvuilla Kansallisoopperassa suuria baritonirooleja, kuten *[[Aida]]n* Amonasron, Rigoleton, *[[Pajatso (ooppera)|Pajatson]]* Tonion, *[[Pohjalaisia (ooppera)|Pohjalaisten]]* Jussin, *[[Otello (Verdi)|Otellon]]* Jagon, Wozzeckin, Falstaffin, *[[Don Giovanni]]n* Leporellon, *Tuntemattoman sotilaan* Rokan ja *[[Sevillan parturi]]n* Bartolon. Muhevaäänistä Nikkosta pidettiin erityisesti taitavana karakteriroolien ja koomisten osien tulkkina.

Nikkosella oli myös elokuva- ja televisiorooleja muiden muassa Anssi Mänttärin elokuvissa *[[Kuningas lähtee Ranskaan (elokuva)|Kuningas lähtee Ranskaan]]* (1986), *[[Mestari (vuoden 1992 elokuva)|Mestari]]* (1992), *[[Näkemiin, hyvästi]]* (1986) ja *[[Ylösnousemus (elokuva)|Ylösnousemus]]* (1985), tv-elokuvissa *Taksikuski* (1969) ja *[[Pirunpolska]]* (1980) sekä tv-sarjassa *[[Ulosmittaajat]]* (1982).

Harri Nikkonen vieraili muun muassa Moskovassa, Tallinnassa, Bergenissä, Oslossa, Tukholmassa, Berliinissä, Lontoossa, New Yorkissa ja Budapestissä. Hän jäi eläkkeelle Suomen Kansallisoopperasta vuonna 1987.

## Lähteet
Vakoojan tarina

**Vakoojan tarina** (videokasettina **Guy Bennett – toista maata**, *Another Country*) on vuonna 1984 ensi-iltansa saanut brittiläinen elokuva. Elokuva perustuu Julian Mitchellin näytelmään, jonka tapahtumat perustuvat väljästi vakooja Guy Burgessin elämään.

## Juoni
Elokuva alkaa vuoden 1983 Moskovasta, jossa amerikkalainen journalisti haastattelee Neuvostoliittoon loikannutta vakoojaa Guy Bennettiä (Rupert Everett). Tarina siirtyy Bennettin nuoruuteen 50 vuoden taakse, englantilaiseen sisäoppilaitokseen, jossa hän sai eväät maailmankuvalleen yhdessä marxilaisen opiskelijatoverinsa Tom Juddin (Colin Firth) kanssa. Sivuteemana on poikien välinen homoseksuaalisuus.

## Vastaanotto
*Helsingin Sanomien* Mikael Fränti kirjoitti tv-esityksen alla elokuvan henkilöhahmojen olevan kuin hauraita posliininukkeja ilman persoonallista särmää. ”Esteettisesti kiillotettu elokuva jää tavoitteissaan pahasti puolitiehen.”

## Lähteet
Norefjell

**Norefjell** on vuoristo Norjassa. Se kattaa osia Flån, Sigdalin ja Krødsheradin kunnista, jotka kaikki sijaitsevat Buskerudin läänissä Norjan eteläosassa. Korkeimmat huiput ovat Gråfjell, 1&nbsp;468 m mpy. ja Høgevarde, 1&nbsp;459 m mpy. Norefjell on myös hiihtokeskus, joka sijaitsee Krødsheradin alueella noin puolentoista tunnin ajomatkan päässä maan pääkaupungista Oslosta.

Norefjell toimi vuoden 1952 Talviolympialaisten syöksylaskun (kultaa Zeno Colòlle) ja suurpujottelun (kultaa Stein Eriksenille) suorituspaikkana.
Enon vaakuna

**Enon vaakuna** oli Enon kunnan tunnus. Vaakunan majava kolmoisvuorella viittaa Enon Majoinvaaraan, ja sen olalla kantama kirves symboloi metsänhakkuita ja metsätaloutta.

Vaakunan selitys on ”hopeakentässä punaisella kolmoisvuorella seisova musta, punakielinen majava, olallaan punavartinen, musta kirves.” Vaakunan on suunnitellut Ahti Hammar, ja Enon kunnanvaltuusto hyväksyi sen kokouksessaan 22. marraskuuta 1954. Sisäasiainministeriö vahvisti vaakunan käyttöön 15. huhtikuuta 1955.

Vaakuna muuttui epäviralliseksi kotiseutuvaakunaksi 2009, kun Eno liittyi Joensuun kaupunkiin yhdessä Pyhäselän kanssa.

## Lähteet
* 
*
Vaasa Saints

**Vaasa Saints** on vaasalainen ultimaten erikoisseura. Seura on pelannut lähes yhtäjakoisesti Suomen Liitokiekkoliiton ylimmällä sarjatasolla seuran perustamisesta lähtien. Seuran juniorit ovat voittaneet Suomen mestaruuden sekä ulko- että talvikaudella. Miesten joukkue on noussut viime vuosina kohti Suomen huippua ja on vakiinnuttanut paikkansa SM-sarjan keskitason joukkueena. Naisten joukkue on kulkenut vuosien saatossa hissiliikettä ja on vuorovuosina noussut SM-sarjaan ja pudonnut takaisin I-divisioonaan.

Nuorten EM-kultaan 2009 yltäneessä Suomen maajoukkueessa pelasi viisi vaasalaispelaajaa, joka on suurin määrä yhdessä sipoolaisen SOS:n kanssa. Kesän 2010 nuorten MM-joukkueessa pelasi kuusi Saintsin pelaajaa, eli Saints oli kisajoukkueen suurin seurajoukkue.

Kaudella 2010 Saintsin miesten joukkue sijoittui ulkosarjassa viidenneksi, mikä on seuran historian paras sijoitus. Hallikaudella 2011-12 Saints selvitti tiensä välieriin asti, mutta lopulta joutui tyytymään SM-pronssiotteluun ja voitti historiansa ensimmäiset SM-mitalit. Saints uusi hallisarjan pronssin kaudella 2012-13. Naiset selvisivät kaudella 2012-13 myös ensi kertaa historiassa mitaliotteluun, mutta tuloksena oli tappio pronssiottelussa.

Kesällä 2012 Saints voitti historiansa ensimmäisen aikuisten mestaruuden, kun joukkue voitti Mixed-SM-turnauksen. Saints uusi mestaruutensa kesällä 2013 ja samalla hankki seuralle paikan seurajoukkueiden EM-kisoihin. Kesäkaudella 2013 Saintsin miehet selvittivät tiensä historiansa ensimmäistä kertaa SM-mitaliotteluihin, mutta pronssiottelussa oli kohtalona tappio Helsinki Ultimate Teamille lukemin 13-10.

## Historia
Joukkue perustettiin vuonna 1999 kun aiemmat vaasalaiset lajin seurat olivat ajautuneet pelaajapulaan. Seura vietti 10-vuotisjuhliaan vuonna 2009. Seuran pelaajia on nähty eritoten junioreiden maajoukkueissa. Miesten puolella edustukset ovat jääneet yhteen aina vuoteen 2011 asti, jolloin Antti Wiklund ja Mickey Ratilainen olivat mukana maajoukkueessa Sloveniassa pidetyissä EM-kisoissa. Kesän 2012 MM-kisoissa Japanin Sakaissa avoimen joukkueen riveissä pelasi neljä vaasalaista. Wiklundin lisäksi Elias Päällysaho ja Teemu Kalliokoski sekä seuran kasvatti Tomi Sandberg, joka valittiin joukkueeseen Espoon Otson riveistä.

Seura on jäädyttänyt kaksi pelinumeroa.

*72 Pasi Roimela
*1  Martina Ödman

## Aiheesta muualla
* Seuran kotisivut
Kryptobioosi

**Kryptobioosi** on tila, jossa epäsuotuisien ympäristötekijöiden seurauksena eliön normaali aineenvaihdunta pysähtyy ja kyky palautua normaaliin aineenvaihduntaan ympäristön palautuessa suotuisammaksi säilyy. Ilmiötä ei ymmärretä kovin hyvin.

Eliöitä, joilla on kyky siirtyä kryptobioottiseen tilaan löytyy esitumallisista, kasveista ja eläinkunnasta. Näitä ovat muun muassa karhukaiset, lehtijalkaiset sekä jotkin sukkulamadot ja rataseläimet.

## Anhydrobioosi
Yleinen kryptobioottinen tila on kuivuudesta johtuva anhydrobioosi. Esimerkiksi lehtijalkaisiin kuuluvan *Artemia salina*-lajin munien tai sikiöiden vesipitoisuus voi laskea muutamaan painoprosenttiin, ja silti ne ensin uudelleen vetyttyään voivat jatkaa kehitystään normaalisti. Rataseläimet voivat selvitä kuivuneina useita vuosia, ja levitä ympäristöön tuulen mukana. 

Josko anhydrobioosissa aineenvaihdunta on mahdollista, pysähtyy täysin, tai hidastuu hyvin paljon, on kiistanalaista. Aivan kaikki anhydrobioosin läpikäyneet eivät selviä palautumisprosessista.

## Kryobioosi, anoksybioosi ja osmobioosi
Muita kryptobioottisia tiloja ovat jäätymisestä johtuva kryobioosi, hapettomuudesta johtuva anoksybioosi, sekä osmobioosi, vähän tutkittu kryptobioottinen tila, jonka aiheuttaa eliön ympäristön liuoksen voimakas väkevöityminen.

## Lähteet
Paloma Hannonen

**Paloma Hannonen** (s. 1983) on suomalainen ympäristöasiantuntija ja ympäristöasioiden konsultti.  

## Ura
Hän toimi ympäristöministeri Ville Niinistön erityisavustajana vuosina 2011–2014 ja on työskennellyt Suomen luonnonsuojeluliiton suojeluasiantuntijana sekä ympäristöpäällikkönä vuosina 2014-2024. Vuosina 2010–2011 hän työskenteli vihreiden kansanedustaja Anni Sinnemäen eduskunta-avustajana.

Hannonen oli toinen Vihreiden nuorten ja opiskelijoiden liiton (ViNO) vuoden 2010 sekä 2011 puheenjohtajista. Hän oli Jyväskylän kaupunginvaltuuston jäsen vuosina 2008–2013. Hänet valittiin valtuustoon kunnallisvaaleissa 2008 ja uudelleen vuonna 2012. Keväällä 2013 hän erosi valtuustosta paikkakunnalta muuton vuoksi.  Hannonen oli vihreiden ehdokkaana vuoden 2011 eduskuntavaaleissa Keski-Suomen vaalipiirissä, muttei tullut valituksi 1&nbsp;253 äänellä.

Hannonen on opiskellut ekologiaa ja ympäristönhoitoa Jyväskylän yliopistossa sekä toiminut tutkijana yliopiston bio- ja ympäristötieteiden laitoksella.

Vuoden 2011 jääkiekon MM-kisojen yhteydessä Hannonen lähetti avoimen kirjeen Suomen jääkiekkomaajoukkueelle ja toivoi sen tuomitsevan rasismin, josta hän syytti suomalaisia kiekkofaneja. Maajoukkue ja Suomen Jääkiekkoliitto irtisanoutuivat vastineissaan rasismista.

## Lähteet

## Aiheesta muualla
* Paloma Hannosen Viheralue-blogi
*
Luettelo Suomen albumilistan ykkösistä vuonna 1988

Tämä on **luettelo Suomen albumilistan ykkösistä** vuodelta 1988, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Ota ne pois 2

”**Ota ne pois 2**” on rap-yhtye Kapasiteettiyksikön 30. huhtikuuta 2004 julkaistu single. Single sisältää "Ota ne pois 2" -kappaleen lisäksi yhtyeen edellisellä *[[Itsenäisyyspäivä (albumi)|Itsenäisyyspäivä]]* -albumilla olleen alkuperäisen "Ota ne pois" -kappaleen sekä *[[Pommi 2]]* -mixtapella olleen "Pakko saada sut" -hittiä parodioivan biisin "Pakko saada slut", jolla vierailee Elastinen. Single sisältää myös kondomin.

## Kappaleet
# Ota ne pois
# Ota ne pois 2
# Pakko saada slut (mukana Elastinen)

## Lähteet
Lebedev-instituutti

**Lebedev-instituutti** () on Venäjän tiedeakatemiaan kuuluva fysiikan tutkimuskeskus Moskovassa. Se tunnetaan myös lyhenteellä **FIAN** (ФИАН).

Instituutti on Venäjän vanhimpia tieteellisiä tutkimuskeskuksia. Sen historia juontuu Pietari Suuren alun perin Pietarin Kunstkameraan vuonna 1714 perustamaan fysiikan instrumenttien kokoelmaan. Nykymuotoinen instituutti perustettiin Neuvostoliitossa vuonna 1934, jolloin akateemikko Sergei Vavilov alkoi kehittää sitä Moskovassa. Samana vuonna se nimettiin venäläisen fyysikon Pjotr Lebedevin mukaan. 

Instituutti tutkii mm. lasereita, pimeää ainetta, nanorakenteita, suprajohtavuutta, kosmista säteilyä, gamma-astronomiaa.
 
Instituutin tieteellisiä julkaisusarjoja ovat *Kratkije soobštšenija po fizike* (englantilainen käännösversio *Bulletin of the Lebedev Physics Institute*) sekä *Kvantovaja elektronika* (*Russian Journal of Quantum Electronics*, ent. *Soviet Journal of Quantum Electronics*).
 
## Johtajat
# Sergei Vavilov (1934&ndash;1951)
# Dmitri Skobeltsyn (1951&ndash;1972)
# Nikolai Basov (1973&ndash;1988)
# Leonid Keldyš (1988&ndash;1994)
# Oleg Krohin (1994&ndash;2004)
# Gennadi Mesjats (2004&ndash;)

## Nobel-palkitut
* 1958 – Pavel Tšerenkov, Igor Tamm, Ilja Frank: Tšerenkov-säteily
* 1964 – Nikolai Basov, Aleksandr Prohorov: kvanttielektroniikka - laser, maser 
* 1975 – Andrei Saharov: ihmisoikeuksista Nobelin rauhanpalkinto entiselle vetypommien kehittäjälle
* 2003 – Vitali Ginzburg: suprajohtavuus

## Aiheesta muualla
* Instituutin sivusto
Oinasjärvi (Somero)

**Oinasjärvi** on kylä Oinasjärven rannalla Somerniemellä Somerolla. Se on entisen Somerniemen kunnan keskuskylä, jossa sijaitsee muun muassa Somerniemen ainoa vielä toiminnassa oleva koulu. Kylän väkiluku vuonna 2011 oli 226, mikä teki siitä väkiluvultaan Somerniemen suurimman ja Someron yhdeksänneksi suurimman kylän. Someron haja-asutusalueen kylistä se on väkiluvultaan neljänneksi suurin heti Pitkäjärven, Ihamäen ja Lahden jälkeen.

## Sijainti ja palvelut
Kylä sijaitsee sille nimensä antaneen Oinasjärven länsirannalla. Sen lähimpiä naapurikyliä ovat Jakkula Oinasjärven itärannalla sekä Kopila ja Viuvala järven eteläpäässä. Pohjoisessa, Äyräsnummella Oinasjärveen rajoittuvat Somerniemen Palikaisten ja Härjänlahden kylät, lännessä Someron Hirsjärvi sekä Somerniemen Kaskisto, Suojoki ja Mäyrämäki. Etelässä rajanaapureina ovat Kiikalan Lasikylä ja Nummen Leppäkorpi.

Kylän sijainti Somerniemellä on keskeinen, ja Oinasjärvi on yhdessä naapurikylä Jakkulan kanssa ollut toinen Somerniemen keskuskylistä. Jakkulassa ovat olleet kunnantalo, paloasema, pappila, meijeri ja maamiesseurantalo Huuva. Oinasjärvellä toimivat edelleen Oinasjärven koulu, Somerniemen osuuspankki ja sen yhteydessä asiamiesposti, ja Oinasjärvellä on myös Somerniemen vanhainkoti. Aiemmin Oinasjärvellä ovat toimineet säästöpankki, terveystalo, työväentalo ja kauppa. Kylän läpi kulkee Somerolle Helsingin suunnan liikennettä välittävä seututie 280, jonka osoitenimenä Somerolla on *Helsingintie*. Siitä erkanee Oinasjärvellä Kaskiston ja Someron Terttilän suuntaan johtava yhdystie 2801.

## Luonto
Oinasjärven luontoa hallitsevat Oinasjärvi ja kylän luoteispuolella levittäytyvä, Kolmanteen Salpausselkään kuuluva Äyräsnummi. Näiden väliin jäävät kylän pellot. Etelässä levittäytyvät niin ikään Kolmanteen salpausselkään liittyvät metsät, joissa Oinasjärven kylässä sijaitsevia metsäjärviä ovat ruskeavetiset Iso- ja Pikku-Ätämö ja laskujoeton harjujärvi Pikku-Valkee. Etelässä kylän rajapaikkoina ovat Natura 2000-ohjelmaan kuuluvaan Hyyppärän harjualueeseen liittyvät Herakkaanlähde ja Hossojanlähteet. Kylän luoteiskulmassa Koivulankulmalla, Painioon laskevan Hossinojan varrella on myös jonkin verran Someron läntisille osille tyypillisiä savitasankoja.

## Historia
Isossajaossa Oinasjärvi on ollut samaa jakokuntaa viereisen Kopilan kylän kanssa, ja aiemmin on samaan jakokuntaan arveltu kuuluneen myös Jakkulan ja Viuvalan. Kylän vanhoja kantataloja ovat olleet Jusola, Uokkanen, Kurittu, Kokki, Rekka, Kourla, Moro ja Seppälä. Näistä Jusola, Kokki, Rekka ja Moro yhdistettiin vuosina 1870–1912 Rauhankallio-nimiseksi tilaksi, joka sittemmin tuli Somerniemen ja myöhemmin Someron kunnan omistukseen ja toimii nykyään vanhainkotina.

## Lähteet

## Aiheesta muualla
*
Maroš Šefčovič

**Maroš Šefčovič** (s. 24. heinäkuuta 1966 Bratislava, Tšekkoslovakia) on slovakialainen juristi ja sosiaalidemokraattinen poliitikko. Hän toimii Euroopan komission toimielinten välisistä suhteista ja tulevaisuuden ennakoinnista vastaavana varapuheenjohtajana. Tätä ennen Šefčovič oli energiaunionista vastaavana varapuheenjohtajana Jean-Claude Junckerin komissiossa vuosina 2014-2019. Sitä edelsi José Manuel Barroson toisen komission toimikauden aikana v. 2010–2014 varapuheenjohtajuus, jossa hän vastasi institutionaalisista suhteista ja hallinnosta.

## Koulutus
Šefčovič opiskeli vuosina 1984–1985 Bratislavan kauppakorkeakoulussa taloustiedettä. Vuosina 1985–1990 hän opiskeli Moskovan valtiollisessa kansainvälisten suhteiden instituutissa (MGIMO) Neuvostoliitossa. Sen jälkeen Šefčovič palasi Slovakiaan, tällä kertaa Bratislavan Comenius-yliopistoon, josta hän valmistui vuonna 1990 Slovakiaan tutkintojärjestelmään kuuluvana alempana oikeustieteen tohtorina (*Juris Utrisque Doctor*, *JUDr.*). Samasta yliopistosta hän valmistui kymmenen vuotta myöhemmin ylempänä oikeustieteen tohtorina (*Ph.D. *).

## Poliittinen ura
Aluksi Šefčovič työskenteli Tšekkoslovakian ulkoasiainministeriössä. Tšekkoslovakian jakautumisen jälkeen vuonna 1993 hän jatkoi ulkoasiainministeriössä, mutta Slovakian ministeriössä. Sen jälkeen hän palveli maataan Israelin-suurlähettiläänä Tel Avivissa vuosina 1999–2002 ja myöhemmin EU-suurlähettiläänä Slovakian pysyvässä edustustossa Euroopan unionissa Brysselissä vuosina 2004–2009. Lokakuun ensimmäisenä päivänä vuonna 2009 hänet nimitettiin korvaamaan Ján Figeľ koulutuksen, kulttuurin, monikielisyyden ja nuorisoasioiden komissaarina.

Šefčovič oli ehdolla Slovakian presidentinvaaleissa 2019, mutta hävisi Zuzana Čaputoválle toisella kierroksella.

## Perhe
Maroš Šefčovič on naimisissa ja kolmen lapsen isä.

## Vaalimenestys

### Presidentivaalit

* '''2019''' 1. kierros: 400 379
* **2019** 2. kierros: 752 403

## Lähteet

## Aiheesta muualla

* viralliset kotisivut ()
Vladimir de Pachmann

**Vladimir de Pachmann** () oli venäläinen pianisti, joka tunnettiin Chopinin musiikin tulkinnoistaan ja erikoisista tempuistaan konserttilavalla.

Vladimir de Pachmannin merkittävin opettaja oli Joseph Dachs Wienissä. Kierrettyään nuorena Venäjän konserttilavoja hän keskeytti 1869 esiintymisensä  kahdeksaksi vuodeksi oltuaan tyytymätön edistymiseensä. Intensiivisen opiskelun jälkeen de Pachmann palasi Euroopan konserttilavoille ja saavutti ilmiömäistä menestystä. Hän keskittyi alusta alkaen esittämään Frédéric Chopinin teoksia, ja aikalaiskuvaukset kertovat hänen äärimmäisen hienostuneesta kosketuksestaan, samettisista pianissimoistaan ja soittonsa poikkeuksellisesta persoonallisesta vetovoimasta. Elämänsä loppupuolella de Pachmann teki useita levytyksiä, joissa kuitenkin esiintyy runsaasti vääriä ääniä, helpotuksia ja ylettömiä vapauksia. Parhaimmillaan hän on levytyksissään helpoissa pikkukappaleissa, kuten Chopinin masurkoissa.

De Pachmann oli myös kuuluisa ulkomusiikillisista tempuistaan konserteissaan. Soittonsa ohessa hän puhui, mutisi, irvisteli ja luennoi. Hän saattoi keskeyttää kappaleen kysyäkseen kuulijoilta, mitä nämä pitivät hänen tulkinnastaan. Kun yleisö sitten osoitti suosiotaan, de Pachmann haukkui kuulijoita kuuroiksi ja julisti *nyt* soittavansa niin kuin vain de Pachmann osaa. Hänellä oli tapana säätää loputtomiin pianotuolin korkeutta. Joskus hän haki tuolille paksun kirjan, ja kun korkeus ei häntä vieläkään tyydyttänyt, hän repäisi kirjasta yhden ainoan sivun, asetti sen tuolille ja istui itse vihdoin tyytyväisenä sen päälle. Kollegansa Leopold Godowskyn konsertissa de Pachmann ryntäsi yleisöstä lavalle ja ryhtyi opettamaan Godowskya, miten kappale kuului soittaa. Demonstraationsa päätyttyä de Pachmann valisti yleisöä, ettei olisi tehnyt tätä kenelle tahansa pianistille, mutta Godowsky oli "*toiseksi* suurin elävä pianisti". Ennen konserttejaan de Pachmannilla oli tapana kastaa jokainen sormi juhlallisesti brandylasiin. Hänen mielestään lehmien lypsäminen oli paras sormiharjoitus, mikä on keksitty.

## Lähteet
Juventino Rosas

**Juventino Rosas** (23. tammikuuta 1868 – 13. heinäkuuta 1894) oli meksikolainen muusikko. Hänen vuonna 1888 säveltämänsä valssi *Sobre las olas* on kansainvälisesti tunnettu. Kunnia kappaleesta on usein annettu Johann Straussille. 

Rosasin synnyinkaupunki nimettiin vuonna 1939 hänen kunniakseen uudelleen Santa Cruz de Juventino Rosasiksi. Säveltäjä kuoli Kuubassa Surgidero de Batabanóssa. 

## Lähteet
Monemvasiá

**Monemvasiá** (; ) on Kreikan kylä ja samanniminen kunta (Δήμος Μονεμβασιάς, *Dímos Monemvasiás*), joka sijaitsee Lakonian alueyksikössä Peloponnesoksen alueella. Koko kunnan pinta-ala on 947,0 neliökilometriä ja väkiluku 21&nbsp;942. Varsinaisen Monemvasián kylän väkiluku on 19 ja läheisen Géfyran (Néa Monemvasiá, ”Uusi Monemvasiá”) kylän väkiluku 1&nbsp;299 (vuonna 2011). Kunnan kuntakeskus on Moláoi.

Monemvasián kylä sijaitsee Peloponnesoksen itärannikolla pienellä niemellä. Niemen yhdistää mantereeseen 200 metrin mittainen pengertie. Monemvasiá, josta frankit käyttivät nimitystä **Malvasia**, tarkoitti alun perin niemellä sijaitsevaa keskiaikaista linnaketta. Paikan nimi juontuu kahdesta kreikan kielen sanasta, *mono* ja *emvassia*, "yksi sisäänkäynti". Nykyinen kylä on linnakkeen yhteydessä. Linnakkeen raunioihin kuuluu puolustusrakennelmia ja useita bysanttilaisia kirkkoja. Monet kylän kadut ovat niin kapeita, että niillä voivat liikkua vain jalankulkijat. Pohjoispuolella on Paliá Monemvasían lahti. Monemvasiáa kutsutaan joskus *idän [[Gibraltar]]iksi* tai *Kallioksi*. Kallio on 300 m korkea ja 1,8 km pitkä. 

Nykyinen Monemvasián kunta muodostui, kun Monemvasiá, Asopós, Moláoi, Voiés ja Zárakas yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Monemvasián kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Μονεμβασιάς. Monemvasián kunnan verkkosivut. 
* Monemvassia. Kylän esittely. Greek Travel Pages.
Lähdössä

"**Lähdössä**" on rap-yhtye Kapasiteettiyksikön *[[Usko parempaan]]* -albumilta vuonna 2004 julkaistu toinen single. Kappale tuli tunnetuksi *[[Tyttö sinä olet tähti]]* -elokuvasta ja sen soundtrackilta. Single sisältää myös kappaleen instrumentaaliversion sekä Brandonin kanssa tehdyn kappaleen "Pelottaaks".

## Kappaleet
# Lähdössä
# Pelottaaks (mukana Brandon)
# Lähdössä (instrumentaali)
Luettelo Suomen albumilistan ykkösistä vuonna 1976

Tämä on **luettelo Suomen albumilistan ykkösistä** vuodelta 1976, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Myydyimmät albumit Timo Pennasen luoman listan mukaan
Tämä lista on laadittu Timo Pennasen *[[Sisältää hitin]]* (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994, on laadittu ottaen huomioon usea eri lista ja laskettu ne yhteen. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Toisin kuin Mitä Suomi soittaa -listalla, ei Pennanen ole kelpuuttanut eri esittäjien kokoelmia listalleen.

## Katso myös

## Lähteet
*
*
Charlie Gillett

**Charlie Gillett** (20. helmikuuta 1942 – 17. maaliskuuta 2010, 'G' ääntyy g:nä) oli brittiläinen musiikkihistorioitsija, toimittaja ja radioääni, joka oli keskittynyt lähinnä rock and rolliin ja muuhun popmusiikkiin. Hänen teoksistaan pidetään merkittävänä rock 'n' rollin historiaa *The Sound of the City* (1970, suom. *[[Kaupungin syke|Kaupungin syke 1 & 2]]*, Lehtijussi, 1980). Toinen tärkeä teos on rytmimusiikin keskeisen levy-yhtiön Atlantic Recordsin historia *Making Tracks: The History of Atlantic Records* (1974). Hän oli myös huomattava maailmanmusiikin puolestapuhuja sekä toi esiin sellaisia muusikoita kuin Dire Straits ja Ian Dury.

## Lähteet

## Aiheesta muualla
*Charlie Gillettin sivusto
Se, josta ei puhuta

**Se, josta ei puhuta** on pohjoissavolainen suomenkielistä black metal -vaikutteista death metalia soittava yhtye. Yhtyeen perusti vuonna 2007 laulaja-lauluntekijä Samu Männikkö. Yhtye aloitti HC-punkilla, mutta sen tyylisuunta muuttui pian metallisemmaksi. 

Vuonna 2007 yhtye nauhoitti neljän kappaleen *Se, josta ei puhuta* -demon ja se solmi keväällä 2010 levytyssopimuksen Sound of Finland -levy-yhtiön kanssa. Albumi *[[Ne, joista ei puhuta]]* julkaistiin 5. toukokuuta 2010.

Yhtye nauhoitti 2011 keväällä toisen studioalbuminsa *[[Musta, kylmä, syvä ja samea]]*, jonka julkaisi Spinefarm Records 9. marraskuuta 2011.

Vuonna 2020 yhtye aktivoitui jälleen. Keväällä 2021 yhtye nauhoitti loppuun lähes kymmenen vuotta sitten aloittamansa kolmannen albumin Gehenna. Levylle rummut nauhoitti Teemu Roth (Hautajaisyö). 

## Julkaisut
* 
* 
* 
* 

## Aiheesta muualla
* Se, josta ei puhuta kotisivu
* Se, josta ei puhuta Myspace-sivu
Immediaatti

**Immediaatti** ( < , kieltotavu + sana keskiväli) tarkoittaa välitöntä. Sitä käytetään tilanteissa, joissa henkilö, laitos tai omaisuus on alistettu välittömästi valtiolle tai sitä edustavalle valtionpäämiehelle. Tavallisesti immediaatti-asemassa on korkea virkamies, joka on alistettu valtionpäämiehelle. Immediaatin vastakohta on mediaatti.

Entisajan Saksassa nimitystä käytettiin omaisuudesta tai henkilöistä, jotka olivat välittömästi keisarin tai valtakunnan alaisia. Tällaisia olivat erityisesti varsinaiset valtiosäädyt ja ylimmät valtion virkamiehet. Immediaatti-säädyiksi nimitettiin Saksassa vuoteen 1806 yleisiä valtiopäiviä erotuksena osa-alueiden valtiopäivistä.

## Lähteet
Talmikulta

**Talmikulta** () on aiemmin käytetty nimitys, jolla tarkoitettiin eräitä kultaa jäljitteleviä messinkiseoksia. Kauppiaat käyttivät seoksesta merkintätapaa *Tal. mi-or,* joka oli lyhenne Tallois'n puolikullasta. Ranskan *or* on suomeksi kulta. Tallois oli metalliseoksen ensimmäinen valmistaja. Talmikultaa voitiin muovata esimerkiksi pusertamalla ja painamalla. Siitä valmistettiin epäaitoja, usein ohuella kultakerroksella päällystettyjä koruja. Aidoksi talmikullaksi kutsuttiin seosta, joka sisälsi 90&nbsp;% kuparia, 9&nbsp;% sinkkiä ja 1&nbsp;% kultaa. Sitä käytettiin epäaitona lehtikultana ja esimerkiksi kellonvitjojen materiaalina. Tavallisia olivat myös seokset, joissa oli 90&nbsp;% kuparia ja 10&nbsp;% sinkkiä tai 86,4&nbsp;% kuparia, 12,2&nbsp;% sinkkiä, 1,1&nbsp;% tinaa ja loppu rautaa.

## Lähteet

## Aiheesta muualla
*Nordisk familjebok: Talmiguld
Betrayal, Justice, Revenge

**Betrayal, Justice, Revenge** on suomalaisen metalliyhtyeen Kivimetsän Druidi toinen studioalbumi, joka julkaistiin 26. huhtikuuta 2010.

Kappaleesta ”Desolation: White Wolf” kuvattiin musiikkivideo.

## Kappaleet
# 
# 
# 
# 
# 
# 
# 
# 
# 

## Kokoonpano

;Yhtye
* Joni Koskinen – kitara, laulu
* Leeni-Maria Hovila – laulu
* Antti Rinkinen – kitarat
* Simo Lehtonen – basso
* Atte Marttinen – rummut, soitinnus
* Antti Koskinen – kosketinsoitin

;Tuotanto
* Aki Väkevä – tuottaja, äänittäjä, miksaaja
* Jani Huusari – äänittäjä, miksaaja
* Mika Jussila – masteroija
* Jan Yrlund – grafiikka, layout
* Eero Jokimies – valokuvat
* Tomas Whitehouse – valokuvat

## Arvostelut
* Imperiumi: 8/10
* Metal Temple: 
* Soundi: 

## Lähteet

## Aiheesta muualla
* 
*
Johannes-passio (Gubaidulina)

** Johannes-passio** on Sofija Gubaidulinan sävellys vuodelta 2000. Se on sävelletty sopraanolle, tenorille, baritonille, bassolle, kahdelle sekakuorolle, uruille ja suurelle orkesterille. Sävellys syntyi, kun Helmuth Rillingin johtama Stuttgartin kansainvälinen Bach-akatemia esitti muutamille säveltäjille  sävellyskutsun J. S. Bachin muistamiseksi perustetun Passion 2000 -hankkeen puitteissa. Teos on venäjänkielinen.

Gubaidulina sanoo, että *Johannes-passio* ei ole kirkollinen mutta kylläkin uskonnollinen ja liittyy ortodoksiseen perinteeseen. Se on perusluonteeltaan eeppinen, ei draamallinen, toisin kuin Bachin passio.

## Lähteet
Yleisurheilun sisäratojen maailmanmestaruuskilpailut 2012

Vuoden **[[2012]] [[yleisurheilun sisäratojen maailmanmestaruuskilpailut|yleisurheilun sisäratojen MM-kilpailut]]** järjestettiin 9.–11. maaliskuuta 2012 Turkin Istanbulissa. Kilpailut olivat järjestyksessään 15. sisäratojen MM-kisat ja kisa-areenana toimi Ataköyn yleisurheiluareena.

## Mitalistit
### Miehet

* *Juoksivat alkuerissä

### Naiset

## Mitalitaulukko

## Lähteet
* Tulokset IAAF:n sivuilla 
* Mitalitaulukko IAAF 

### Viitteet

## Aiheesta muualla

* IAAF:n asettamat tulosrajat (PDF)
Laidunsirkut

**Laidunsirkut** (*Melanodera*) on tangarojen heimoon kuuluva varpuslintusuku. Laidunsirkkujen sukuun kuuluu BirdLifen mukaan kaksi lajia.

## Laidunsirkkuihin kuuluvia lajeja
* Keltakulmasirkku (*Melanodera xanthogramma*)
* Keltasiipisirkku (*Melanodera melanodera*)

## Lähteet

## Aiheesta muualla
*ITIS: Melanodera (englanniksi)
Lansa

**Lansa** on Espoossa sijaitseva lähiöalue, joka sijaitsee Kilon kaupunginosassa Lansantien varrella. Lansa rajautuu pohjoispuolella junarataan ja länsipuolella Karamalmintiehen ja Karapellon liiketoiminta-alueeseen. Lansassa sijaitsee myös pienimuotoinen ostoskeskus, johon kuuluu K-Market, pizzeria, ravintola, hammaslääkäri ja parturi. Kilon eteläpuolella sijaitsee lähellä Nihtisilta ja idän ja pohjoisen puolella Kilon keskusalue rautatieasemineen.
Keltasiipisirkku

**Keltasiipisirkku** (*Melanodera melanodera*) on Etelä-Amerikan eteläkärjessä tavattava tangaroihin kuuluva varpuslintu.

## Koko ja ulkonäkö
Kooltaan keltasiipisirkku on noin 15&nbsp;cm. Koiraan niska ja päälaki ovat väriltään harmaat. Päässä ovat valkoiset silmäkulma- ja viiksijuovat. Kurkku on väriltään musta, ja vatsa on harmahtavan keltainen. *M. m. princetoniana* -alalajin siivet ovat väriltään kirkkaan keltaiset. Falklandinsaarilla elävän *M. m. melanodera* -nimialalajin siivet sen sijaan ovat väritykseltään pääosin oliivinvihreät. Naaras on väritykseltään selästään ruskeampi, ja selässä on mustia raitoja. Vatsa on valkeahko ja raidoitukseltaan ruskea. Naaraan siivissä on myös keltaista, mutta ei yhtä paljon kuin koiraalla.

## Levinneisyys ja elinympäristö
Keltasiipisirkkua tavataan Chilen ja Argentiinan eteläosista (*M. m. princetoniana*) ja Falklandinsaarilta (*M. m. melanodera*). Linnun elinympäristöä ovat kuivat ruohomaat, laitumet ja pellot. Elinympäristöt sijaitsevat yleensä alle 500 metrin korkeudella meren pinnasta. Lampaiden laajamittainen laiduntaminen on pienentänyt linnuille sopivien elinympäristöjen määrää. Keltasiipisirkut etsivät ruokaa heinikon joukosta useimmiten pieninä parvina.

## Lähteet
Mediaatti

**Mediaatti** (myöhäislat. *mediā'tus* < *mediā're*, jakaa keskeltä) oli Pyhässä saksalais-roomalaisessa keisarikunnassa ennen vuotta 1806 alue, joka ei ollut välittömästi keisarin alainen, vaan kuului keisarin ja valtakunnan alaisuuteen jonkin valtakunnansäädyn välityksellä. Mediaatin vastakohta oli immediaatti. Mediaatti tarkoittaa myös välillistä.

## Lähteet
Sanremon ralli

**Sanremon ralli** on vuosittainen rallikilpailu, joka ajetaan Sanremossa Italiassa. 
Ralli on ajettu ensimmäisen kerran vuonna 1928 ja se on tunnettu "kukkien rallina", joka johtui keväisestä ajankohdasta ja alueen taustasta kukkien viljelyssä.
Ralli kuului rallin maailmanmestaruussarjaan vuosina 1973–1994 ja 1996–2003. Kaudella 1995 kilpailu kuului kaksilitraisten maailmancupiin. IRC-sarjaan ralli kuului vuosina 2006–2012. Kilpailu on kuulunut myös rallin EM-sarjaan. 

Vuodesta 2015 eteenpäin San Remon rallin (Rallye Sanremo) numerointijärjestelmä muuttui siten, että järjestysnumerosta 57° siirryttin eteenpäin → 62° jne. Syynä muutokseen oli vuosien 1952–1956 naisten rallisarjan ”Rallye Femminile Perla di Sanremo” kunnioittaminen.

Kilpailu oli tunnettu siitä, että se ajettiin yhdistelmällä soraa ja asfalttia. Kun FIA kielsi yhdistelmät 1990-luvun puolivälissä kilpailusta tuli vain asfaltilla ajettava.

## Voittajat

Lähde: 

## Huomautukset

## Lähteet

## Aiheesta muualla
* Viralliset verkkosivut
Frendz

**Frendz** oli Heikki Silvennoisen 1980-luvun alussa johtama rock- ja gospel-yhtye. Se julkaisi kaksi albumia, *[[A New Kind of Day]]* vuonna 1981 ja *[[Final Awakening]]* vuonna 1982. Levyt julkaisi Discophon.

Kokoonpanossa soittivat Heikki Silvennoinen kitaraa, Petteri Salminen ja Jouko Laivuori kosketinsoittimia, Matti A. Takala rumpuja, Ippe Kätkä rumpuja ja huuliharppua, Mikko Löytty bassokitaraa, Sakari Löytty rumpuja, banjoa ja lyömäsoittimia sekä Eero Pekkonen huilua ja harmonikkaa. Kokoonpanon laulajia olivat Silvennoinen ja Päivi Portaankorva.

Levyjen kappaleet ovat Silvennoisen säveltämiä, ja sanoitukset teki Suomeen asettunut amerikkalainen kuvataiteilija ja kristillinen kirjailija Ronald Fair. Frendz-yhtye oli periaatteessa gospel-yhtye, joka aloitti keikkailun ”maallisista” esiintymispaikoista ja siirtyi vasta myöhemmin seurakuntien tilaisuuksiin, mikä aiheutti oudoksuntaa kirkollisissa piirissä.

## Diskografia
### Albumit
**[[A New Kind of Day]]* (Discophon PL40204, 1980)
**Final Awakening* (Discophon, 1982)

## Lähteet